Hugin AUV

Hugin AUV er en autonom undervannsfarkost utviklet og produsert av Kongsberg Maritime, i Horten i Vestfold. Den brukes til autonome undervannsoppdrag, både i sivil og militær sammenheng, henholdsvis til inspeksjon av undervannsinstallasjoner (oljeledninger etc) eller i søk etter sjøminer. Den opereres av flere lands forsvar, deriblant Norge.https://www.km.kongsberg.com/ks/web/nokbg0240.nsf/AllWeb/B3F87A63D8E419E5C1256A68004E946C?OpenDocument

Hugin AUV kan lete etter ting på havbunnen ned til 4500 meters dyp og kan styres gjennom akustiske signal (engelsk:"acoustic tether"). Den kan også være autonom
med forhåndsprogrammert leteprogram. Navigasjonen vil da være treghetsnavigasjon av typen "Aided Inertial Navigation System" (AINS). Typisk vil en Syntetisk apertur-sonar være en av sensorene, sammen med ekkolodd, magnetometer og digitale kamera.

Hugin finnes i tre forskjellige varianter, en for 1000 meters vanndyp, en for 3000 meters vanndyp og nå en for 4500 meters dyp.

 Referanser 

Kategori:Elektriske sjøfartøyer
Kategori:Kongsberg Gruppen
Kategori:Undervannsfarkoster
Kategori:Norske oppfinnelser